Participació ciutadana tanca el seu cicle de formació per a associacions 2019 amb el curs de ‘Creació i gestió de blogs per a les associacions’
30 de maig 2019

El cicle de cursos de formació per a associacions 2019 organitzat pel departament de Participació Ciutadana de l'Ajuntament de Sagunt arriba a la fi amb el cinqué curs sobre _Creació i gestió de blogs per a les associacions_ que tindrà lloc el proper dissabte 8 de juny en el Centre Cultural Mario Monreal. Amb este últim curs es tancarà, fins a la pròxima edició, un itinerari formatiu en el qual els principals destinataris han sigut els membres dels òrgans directius i voluntaris de les associacions. 

  

L'horari del curs serà de 9 a 13 h i disposa de 20 places per curs, amb la limitació d’1 membre per associació. La inscripció és gratuïta fins a completar places. Per a inscriure's serà necessari enviar un missatge al correu electrònic participacio.ciutadana@aytosagunto.es amb les dades de l'associació, nom, cognoms i DNI del participant. La inscripció es confirmarà per mitjà d'un correu electrònic.

  

Estos cursos són una formació directa i pràctica adequada a la diversitat existent entre les associacions del nostre municipi. Estan dissenyats per a ser útils a les associacions, per a mostrar recursos, eines i metodologies senzilles i participatives que faciliten la posada en pràctica dels continguts impartits de cadascun. 

  

Els cursos ja realitzats en esta campanya han tingut gran assistència, tractant els següents continguts: L'obtenció de certificats digitals, tramitació de documents i presentació telemàtica per a associacions, realitzat en dos edicions; les obligacions documentals i procedimentals de les entitats sense ànim de lucre, el règim legal de les entitats sense ànim de lucre, aspectes fiscals; i incrementar la base social i la participació en les nostres entitats.

​![](/media/tpsdlcuu/16_c_cartel-curso-pc.jpg)  

*   [](http://www.facebook.com/sharer.php?u=https://aytosagunto.es/va/actualitat/participacio-ciutadana-tanca-el-seu-cicle-de-formacio-per-a-associacions-2019-amb-el-curs-de-creacio-i-gestio-de-blogs-per-a-les-associacions/ "Facebook")
*   [](http://twitter.com/share?url=https://aytosagunto.es/va/actualitat/participacio-ciutadana-tanca-el-seu-cicle-de-formacio-per-a-associacions-2019-amb-el-curs-de-creacio-i-gestio-de-blogs-per-a-les-associacions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/participacio-ciutadana-tanca-el-seu-cicle-de-formacio-per-a-associacions-2019-amb-el-curs-de-creacio-i-gestio-de-blogs-per-a-les-associacions/ "Linked In")
*   [](mailto:?body=https://aytosagunto.es/va/actualitat/participacio-ciutadana-tanca-el-seu-cicle-de-formacio-per-a-associacions-2019-amb-el-curs-de-creacio-i-gestio-de-blogs-per-a-les-associacions/)